સ્વદેશી સંશોધનોને પ્રોત્સાહન આપવાના બદલે જો ભારત દેશ પોતાને હાલની ગર્તામાંથી બહાર કાઢવા માટે વિદેશી બ્રૅન્ડો પર વધુપડતો આધાર રાખવાનું બંધ નહીં કરે તો ભારતને મોટી પછડાટ ખાવી પડશે. આજે આપણને ઇન્ટેલ; બી.એમ.ડબ્લ્યુ. અથવા તો માઇક્રોસૉફ્ટની ઉત્પાદન શાખાઓની નહીં, પરંતુ સિસ્કો; બેલ લૅબ્સ; ર્ફોડ; ઍપલ અથવા તો જી.એમ.ના ભારતીય પડકારની તાતી જરૂર છે. આપણી સંશોધન નીતિએ ચતુર સંગ્રહ અથવા તો રિવર્સ એન્જિનિયરિંગને પ્રોત્સાહન આપવાના બદલે સંપૂર્ણપણે સ્વદેશી સંશોધનોને પ્રોત્સાહન આપવું જોઈએ. આપણા અર્થતંત્રમાં નવો શ્વાસ ફૂંકવાની તાતી જરૂર છે.